શહેરના સાઉથ બોપલ વિસ્તારમાં રહેતા એક વૃદ્ધે 12મા માળેથી મોતની છલાંગ લગાવી છે. આપઘાત કરનારા વ્યક્તિનું નામ સુરેશ ગૌડ હોવાનું જાણવા મળ્યું છે. 58 વર્ષના સુરેશ ગૌડ ઓર્ચિડ રેસિડન્સીમાં રહેતા હતા, અને આજે સવારે તેમણે 12મા માળેથી છલાંગ લગાવી મોતને વ્હાલું કર્યું હતું. હજી સુધી આત્મહત્યા પાછળનું કારણ જાણવા મળ્યું નથી. પરંતુ આજુબાજુનાં લોકોની પૂછપરછ કરતા જાણવા મળ્યું છે કે પત્નીનાં અવસાન બાદથી તેઓ ડિપ્રેશનમાં રહેતા હતાં. અને તે જ કારણે તેમની માનસિક સ્થિતી સારી ન હતી. આત્મહત્યા પાછળનું મૂળ કારણ જાણવા માટે પોલીસે તપાસ હાથ ધરી લીધી છે.